Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1344

9. BEAVATÁS Filmrészletek, irodalmi példák, összehasonlító kultúrtörténeti leírások, saját élmények segítségével értelmezzük a beavatás, a felnőtté válás körülményeit – örömeit és bánatait. Rítusok, szokások, hagyományok kialakítása. AJÁNLOTT TEVÉKENYSÉGEK – Egy-egy filmrészlet, illetve munkafüzetben, leírt (esetleg képregény formájában feldolgozott) esetet dolgoznak föl a diákok először kiscsoportos formában, majd közösen. A földolgozás módja lehet kiselőadás beszélgetés, vita, dramatizálás; lehet írásbeli feladat, önálló gyakorlati tevékenység ( könyvtárhasználat, felmérés stb.) Nagyon fontos eleme a tananyagnak a kiscsoportos, illetve közös dramatikus játék, amely(ek) révén a diákok saját élményként, tapasztalatként élhetnek meg sajátos kommunikációs és döntéshelyzeteket és közvetlen tapasztalatokat szerezhetnek az emberi kapcsolatok „rejtett mechanizmusairól”. – A tananyag szerves módon összekapcsolódik különböző típusú gyakorlati tevékenységekkel: újságszerkesztés, fotózás, kirándulás, dramatikus játékok díszleteinek elkészítése stb.) A TANÉV VÉGÉN VÁRHATÓ EREDMÉNYEK A tanulók normatudata nő Emberi kapcsolataikat tudatosabban értékelik Képesek a tényeket a véleménytől, illetve az ízléstől megkülönböztetni Vitaképesek Állításaikat érvekkel képesek alátámasztani 2008/177. szám

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes